[{"text_idx": "#000000", "text": "Skip to primary navigation Skip to main content Skip to primary sidebar Skip to footer"}, {"text_idx": "#000004", "text": "Nod y ganolfan yw cydlynu gwaith ymchwil, arloesi a gwella yng Ngogledd Cymru i fod yn sail ar gyfer dulliau integredig newydd o ddarparu gwasanaethau iechyd a gofal cymdeithasol fel rhan o\u2019r ymrwymiad a wnaed yn y cynllun Cymru Iachach."}, {"text_idx": "#000005", "text": "Yn 2021-22 lansiwyd y casgliad o syniadau da a chronfa ddata ymgysylltu ar ein gwefan. Bydd yr adnoddau hyn yn helpu i rannu arferion da a gwella cydlyniant gweithgareddau ar draws Gogledd Cymru."}, {"text_idx": "#000006", "text": "Roeddem wedi cefnogi rhaglenni rhanbarthol gyda dyluniad arolwg, gwerthusiadau, chwiliadau data a llenyddiaeth i\u2019w helpu i ddeall beth sy\u2019n gweithio a thargedu adnoddau yn fwy effeithiol. Roedd hyn yn cynnwys cynnal arolygon o\u2019r hyn mae rhieni ei angen a chwiliadau cynhwysfawr o adnodda i blant a phobl ifanc i gefnogi fframwaith newydd i gefnogi iechyd a lles emosiynol. Yn ogystal a\u0302 diweddaru Asesiad o Anghenion Poblogaeth Gogledd Cymru."}, {"text_idx": "#000007", "text": "Roeddem wedi cynnal cyfweliadau, arolygon a mapio adnoddau i ganfod beth sydd angen digwydd i gefnogi ymchwil ac arloesi a gwella gwasanaethau iechyd a gofal cymdeithasol. Bydd y gwaith hwn yn datblygu sut mae\u2019r ganolfan yn datblygu dros y flwyddyn nesaf."}, {"text_idx": "#000008", "text": "Roeddem wedi gweithio\u2019n agos gyda chanolfannau rhanbarthol eraill a sefydliadau cenedlaethol i rannu, hybu a datblygu syniadau newydd. Erbyn diwedd y flwyddyn roeddem wedi cynyddu dilynwyr ein cyfrif Twitter i 300 a 150 o bobl wedi tanysgrifio i restr bostio\u2019r Ganolfan Cydlynu Ymchwil, Arloesi a Gwella."}, {"text_idx": "#000009", "text": "O Ebrill 2022 byddwn yn dechrau ailfrandio fel Hwb Cydlynu Arloesi Rhanbarthol. Bydd y ganolfan yn cadw ei gweledigaeth wreiddiol fel y nodwyd yn Cymru Iachach i gydlynu ymchwil ac arloesiad a chymell ffyrdd newydd o weithio i wella gofal a chefnogaeth. Ond mae\u2019r enw newydd yn adlewyrchu ein ro\u0302l yn well yn Rhaglen Arloesi newydd Llywodraeth Cymru ar gyfer iechyd a gofal cymdeithasol."}, {"text_idx": "#000010", "text": "Dilynwch ni ar Twitter @_NW_RICH_ a chofrestrwch i dderbyn ein newyddlen am fwy o wybodaeth."}, {"text_idx": "#000011", "text": "Beth wnaethom ei ddarganfod eleni"}, {"text_idx": "#000012", "text": "Mae\u2019r ganolfan wedi bod yn helpu i ddylunio, cynnal a dadansoddi arolygon i ganfod sut y gallwn wella iechyd a gofal cymdeithasol yng Ngogledd Cymru. Dyma gipolwg sydyn ar rai o\u2019r pethau rydym wedi eu darganfod."}, {"text_idx": "#000013", "text": "Mae technoleg ddigidol yn cael ei defnyddio\u2019n eang i wneud gwasanaethau yn well i bobl sy\u2019n derbyn gofal a chefnogaeth yng Ngogledd Cymru. Yr her fwyaf oedd sicrhau mynediad cyfartal i staff i dechnoleg. Er enghraifft, mae\u2019r rhan fwyaf o staff gofal cymdeithasol yn defnyddio eu dyfeisiau digidol eu hunain ar gyfer hyfforddiant ac mae hwn yn tueddu i fod yn ffo\u0302n clyfar. Mwy o wybodaeth: Sgiliau digidol a mynediad i staff gofal cymdeithasol.Mae yna enghreifftiau o wasanaethau gofal a chefnogaeth yn gweithio\u2019n dda ar draws Gogledd Cymru ond mae gwasanaethau angen mwy o staff, cyllid gwell a gweithio\u2019n well gyda\u2019i gilydd. Mwy o wybodaeth: Adroddiad arolwg ymgynghoriad asesiad o anghenion y boblogaeth.Mae angen cefnogaeth, cyllid ac arweinyddiaeth i hybu ymchwil, arloesi a gweithgareddau gwella o fewn iechyd a gofal cymdeithasol. Mwy o wybodaeth: Gwella iechyd a gofal cymdeithasol: beth sydd angen digwydd"}, {"text_idx": "#000014", "text": "Canfod beth sy\u2019n gweithio: chwilio llenyddiaeth"}, {"text_idx": "#000015", "text": "Eleni roedd 106 o chwiliadau llenyddiaeth wedi eu cwblhau yn cynnwys chwilio amryfal i gefnogi prosiect \u2018pump awgrym llesol\u2019 iechyd a lles emosiynol ac ar gyfer asesiad o anghenion y boblogaeth. Roedd testunau yn cynnwys plant, pobl hy\u0302n, iechyd meddwl, anableddau synhwyraidd, awtistiaeth, anableddau dysgu, anableddau corfforol a gofalwyr. Roedd chwiliadau eraill yn cynnwys; dementia a chlyw, dementia a siaradwyr Cymraeg, dementia a materion gwledig, dementia ac anableddau dysgu, ystadegau dementia, ystadegau\u2019r boblogaeth, cryfder cymunedol a menter gymdeithasol."}, {"text_idx": "#000016", "text": "Canfod beth sy\u2019n gweithio: Iechyd a gofal cymdeithasol ataliol"}, {"text_idx": "#000017", "text": "Fel rhan o\u2019r Asesiad o Anghenion Poblogaeth Gogledd Cymru, roedd Iechyd Cyhoeddus Cymru wedi llunio map o\u2019r dystiolaeth ar gael ar gyfer rhestr o wasanaethau ataliol a ddefnyddir ar draws y rhanbarth."}, {"text_idx": "#000018", "text": "Rydym wedi bod yn gweithio gyda Iechyd Cyhoeddus Cymru i hybu\u2019r canfyddiadau hyn ac annog cydweithwyr i gael golwg ar y dystiolaeth sydd ar gael wrth ddatblygu gwasanaethau ataliol. Mae yna hefyd ddigon y gallwn ddysgu o\u2019r adolygiad am y math o dystiolaeth yr ydym angen ei chasglu i ganfod a yw ffyrdd newydd o weithio yn cael yr effaith yr ydym yn ei ddymuno."}, {"text_idx": "#000019", "text": "Mwy o wybodaeth: Beth sydd a beth sydd ddim yn gweithio mewn iechyd a gofal cymdeithasol ataliol."}, {"text_idx": "#000021", "text": "Roeddem wedi cwblhau saith adolygiad manwl a 76 adolygiad bwrdd gwaith o brosiectau\u2019r Gronfa Gofal Integredig i nodi prosiectau sydd a\u0302\u2019r potensial ar gyfer cynyddu. Roedd hyn wedi cynhyrchu llawer o wybodaeth ddefnyddiol i helpu i benderfynu pa brosiectau i\u2019w ehangu, cadw neu newid. Roedd hefyd yn ein dysgu lawer pa mor ddefnyddiol oedd y gwahanol ffyrdd o fesur effaith prosiectau wrth wneud y penderfyniadau hyn. Roeddem yn defnyddio hyn fel sail ar gyfer gweithdy a gynhaliwyd gydag arweinyddion CGI am fesur deilliannau. Byddwn hefyd yn defnyddio\u2019r dysgu hwn wrth sefydlu systemau i fonitro\u2019r prosiectau Cronfa Integreiddio Rhanbarthol newydd fel bod gennym wybodaeth eglur am beth sy\u2019n gweithio\u2019n dda a ble rydym angen gwella."}, {"text_idx": "#000022", "text": "Canfod beth sy\u2019n gweithio: Iechyd a lles emosiynol plant a phobl ifanc"}, {"text_idx": "#000023", "text": "Mae\u2019r Ganolfan yn cefnogi\u2019r prosiect \u2018Pum Awgrym Llesol\u2019 Iechyd a Lles Emosiynol, datblygu casgliad ar-lein o adnoddau i gefnogi lles plant. Cafodd arolygon eu cynnal ar gyfer rhieni plant 0 i 3, 4 i 7, 12 i 15 ac 16 i 18 oed yngly\u0302n a\u0302 lles eu plant (roedd yr arolwg peilot a gwblhawyd y llynedd ar gyfer rhieni plant 8 i 11 oed). Roedd adroddiadau arolwg wedi eu creu i gyflwyno\u2019r data a phrif ganfyddiadau ar gyfer y prosiect \u2018pump awgrym llesol\u2019. Cafodd y canfyddiadau eu defnyddio i gefnogi datblygiad yr ap lles ar gyfer plant 8 i 11 oed a defnyddir ar gyfer datblygu\u2019r ap i\u2019r ystod oedran arall. Roedd ein Llyfrgellydd Arbenigol hefyd yn rhan o\u2019r grw\u0302p prosiect yn gweithio gyda datblygwyr i helpu i greu\u2019r ap ar gyfer plant 8 i 11 oed, eu rhieni neu oedolion y gellir ymddiried ynddynt a gweithwyr proffesiynol."}, {"text_idx": "#000024", "text": "Rydym wedi casglu llawer o syniadau da ar gyfer gwella gofal cymdeithasol ac iechyd ar draws Gogledd Cymru ac wedi\u2019u cyhoeddi ar ein gwefan. Gellir chwilio neu hidlo\u2019r gronfa ddata newydd yn o\u0302l y testunau sydd o ddiddordeb i chi. Os ydych chi eisiau darganfod beth sy\u2019n digwydd, cael ysbrydoliaeth am brosiect newydd neu eisiau pori, ewch i gael golwg yma: Casgliad o syniadau da"}, {"text_idx": "#000025", "text": "Os oes gennych syniad da yr hoffech ei rannu, rhowch wybod i ni NWRICH@denbighshire.gov.uk"}, {"text_idx": "#000026", "text": "Mae yna lawer o wybodaeth yn cael ei chasglu bob blwyddyn am brofiadau pobl o wasanaethau iechyd a gofal ond mae llawer o hyn yn cael ei ddefnyddio at un diben ac yna\u2019n cael ei waredu. Mae hyn yn golygu y gofynnir cwestiynau ailadroddus i bobl sy\u2019n defnyddio gwasanaethau at ddibenion ychydig yn wahanol, sy\u2019n wastraff amser ac ewyllys da pawb. Mae hefyd yn golygu ein bod yn colli allan ar bob math o syniadau da i arloesi a gwella gwasanaethau. Rydym eisiau gwella hyn."}, {"text_idx": "#000027", "text": "Cam 1. Roeddem wedi casglu cymaint o wybodaeth a\u0302 phosibl am ganlyniadau gweithgareddau ymgysylltu diweddar yn ymwneud a\u0302 gofal a gwasanaethau cefnogi yng Ngogledd Cymru. Cam 2. Roeddem wedi creu cronfa ddata ar-lein ble roeddem wedi cyhoeddi crynodebau o\u2019r holl ganlyniadau. Gall unrhyw un chwilio, hidlo neu bori drwy\u2019r gronfa ddata i ganfod yr hyn a ofynnwyd ac atebwyd yn barod. Cam 3. Rydym yn gweithio gyda chydweithwyr o awdurdodau lleol, y bwrdd iechyd a phartneriaid eraill i ddatblygu rhwydwaith strategol ble gallwn gydlynu a gwella\u2019r ffordd yr ydym yn ymgysylltu a\u0302\u2019n cymunedau."}, {"text_idx": "#000028", "text": "Os oes gennych wybodaeth yr hoffech ei hychwanegu at y gronfa ddata, byddem wrth ein bodd yn clywed gennych."}, {"text_idx": "#000029", "text": "Rydym yn adolygu gweithgareddau ymgysylltu dementia i nodi unrhyw fylchau a meysydd ble gallwn wella. Roedd hyn yn cynnwys casglu gwybodaeth gan gysylltiadau mewn cynghorau lleol, gwasanaethau iechyd a\u2019r sector gwirfoddol. Mae gwybodaeth a gasglwyd hyd yma yn dangos ystod o ymgysylltu uniongyrchol gyda grwpiau sefydledig yn ogystal a\u0302 gweithgaredd arolwg ehangach yn lleol ac yn genedlaethol. Mae dangosyddion cynnar yn dangos bod ymgysylltu yn bennaf gyda phobl sy\u2019n fodlon ymgysylltu ac sydd eisoes yn cymryd rhan mewn gweithgareddau. Mae\u2019r rhain yn grwpiau sy\u2019n ymgysylltu\u2019n hawdd ac yn fodlon yn bennaf i gymryd rhan mewn gweithgareddau ymgysylltu o\u2019r fath. Mae yna rai thema\u0302u yn codi fel cyrraedd pobl nad ydynt yn ymgysylltu neu mor weithgar mewn cymunedau am amrywiol resymau, cydgynhyrchu yn cynnwys dysgu o arferion da, y Gymraeg a dementia cynnar"}, {"text_idx": "#000030", "text": "Asesiad o Anghenion y Boblogaeth 2022"}, {"text_idx": "#000031", "text": "Roeddem wedi llwyddo i gwblhau asesiad llawn o Asesiad o Boblogaeth Gogledd Cymru mewn partneriaeth gydag arweinwyr awdurdod lleol a bwrdd iechyd, a gefnogwyd gan gydweithwyr yn y Ti\u0302m Cydweithio Rhanbarthol ac Iechyd Cyhoeddus Cymru."}, {"text_idx": "#000032", "text": "Er mwyn paratoi\u2019r adroddiad, casglwyd gwybodaeth a data, edrychwyd ar ystadegau, siaradwyd gyda\u2019n cymunedau a gwnaed defnydd o ystod eang o wybodaeth a gasglwyd gan gynghorau lleol, gwasanaethau iechyd, elusennau a sefydliadau eraill sy\u2019n darparu gwasanaethau."}, {"text_idx": "#000033", "text": "Mae\u2019r adroddiad yn ein helpu i ddatblygu ein blaenoriaethau rhanbarthol a chynllunio a gwella gwasanaethau ar draws y rhanbarth."}, {"text_idx": "#000035", "text": "Mapio ymchwil, arloesi a gweithgareddau gwella"}, {"text_idx": "#000036", "text": "Bwriad cyntaf y ganolfan oedd mapio holl ymchwil iechyd a gofal cymdeithasol, gweithgareddau gwella ac arloesi ar draws Gogledd Cymru. Er mwyn cyflawni\u2019r dasg enfawr hon, gwnaethom dderbyn cymorth gan gydweithwyr o\u2019r Ganolfan Technoleg Iechyd ym Mhrifysgol Abertawe oedd wedi cynnal ymarfer tebyg mewn rhanbarthau eraill. Mae hyn yn golygu y gallwn gymharu\u2019r canfyddiadau ar draws Cymru i weld ein cryfderau a gwendidau yn ogystal a\u0302 chyfleoedd i weithio\u2019n well gyda\u2019n gilydd."}, {"text_idx": "#000037", "text": "Roedd yr adolygiad yn canfod llawer o gryfderau mewn gweithgaredd ymchwil, arloesi a gwella o fewn iechyd a gofal cymdeithasol ar draws ystod eang o bartneriaid gan gynnwys iechyd, gofal cymdeithasol, sector gwirfoddol a phrifysgolion. Meysydd blaenoriaeth a nodwyd oedd angen mwy o weithgaredd ymchwil, arloesi a gwella oedd:"}, {"text_idx": "#000038", "text": "Gwasanaethau iechyd meddwl a chefnogaeth ehangach:Gofalwyr sy\u2019n derbyn ta\u0302l a\u2019r di-da\u0302lCartrefi gofalPlant a phobl ifancIntegreiddio arloesi drwy iechyd a gofal cymdeithasol"}, {"text_idx": "#000039", "text": "Mewn arolwg am beth yr oedd staff yn feddwl oedd angen digwydd i gefnogi ymchwil ac arloesi, roedd llawer o gyfranogwyr yn rhannu enghreifftiau o beth oedd yn gweithio\u2019n dda nawr:"}, {"text_idx": "#000040", "text": "Cefnogaeth ar gyfer ymchwil, arloesi a gwelliantCyfranogiad a chyfathrebuAmser dynodedig i wneud gwaith ymchwil a gwerthusiadau gyda chefnogaeth gan yr uwch di\u0302m rheoli. Cyllid i roi prosiectau newydd ar waith a darparu cyfleoedd hyfforddiant a datblygu i staff a myfyrwyr.Diwylliant a strwythurau sefydliadol sy\u2019n helpu i hwyluso gwelliant.Ymgysylltu a chydgynhyrchu"}, {"text_idx": "#000041", "text": "Roedd digon o le i wella ym mhob un o\u2019r meysydd hyn hefyd."}, {"text_idx": "#000042", "text": "Gwefan gymorth Ymchwil ac Arloesedd"}, {"text_idx": "#000043", "text": "Roeddem hefyd yn gweithio gyda\u2019r Asiantaeth Arloesi i archwilio strategaethau ar gyfer hybu gweithgareddau ymchwil, arloesi a gwella o fewn iechyd a gofal cymdeithasol. Fel rhan o\u2019r Labordai Byw roedd cyfranogwyr gwaith wedi mapio\u2019r holl asedau y gallent feddwl amdanynt i gefnogi gweithgaredd ymchwil, arloesi a gwella yng Ngogledd Cymru. Roeddem wedi llunio\u2019r map isod, tra\u2019n anodd i\u2019w ddarllen heb chwyddwydr, mae\u2019n amlygu\u2019r amgylchedd cymhleth ar gyfer byw ynddo!"}, {"text_idx": "#000044", "text": "Labordai Byw: Gweithdy camau nesaf"}, {"text_idx": "#000045", "text": "Er mwyn helpu pobl i lywio\u2019r wefan cefnogaeth rydym wedi datblygu cyfres o lwybrau ymchwil, arloesi a gwella ar ein gwefan."}, {"text_idx": "#000046", "text": "Roedd yr Asiantaeth Arloesi wedi cynnal cyfres o gyfweliadau, grw\u0302p ffocws a gweithdai i helpu i ddatblygu gweledigaeth a siarter. Roedd y canfyddiadau o\u2019r gweithdy terfynol wedi eu cofnodi yn y cofnodion rhithiol isod."}, {"text_idx": "#000047", "text": "Roedd y gwaith mapio hwn yn amlygu\u2019r ro\u0302l bwysig sydd gan y ganolfan i gydlynu a helpu pobl i lywio\u2019r wefan gymhleth o sefydliadau, adnoddau a rhwydweithiau. Roedd yn ein helpu i ddatblygu gwerthoedd a rennir a dull ble rydym yn dod a\u0302 bobl at ei gilydd yngly\u0302n a\u0302 thestun o ddiddordeb, defnyddio ymchwil ac arloesi fel adnodd i\u2019n helpu i weithio gyda\u2019n gilydd i wella lles pobl a chymunedau yng Ngogledd Cymru."}, {"text_idx": "#000048", "text": "Darn arall o waith mapio a wnaed gennym oedd edrych ar pa sgiliau ymchwil sydd eu hangen o fewn cynghorau lleol yng Ngogledd Cymru i gynnal a defnyddio tystiolaeth ymchwil i fynd i\u2019r afael ag achosion cymdeithasol o iechyd gwael a lleihau anghydraddoldebau iechyd. Rydym yn gweithio\u2019n agos gyda phartneriaid academaidd i weld sut gall prifysgolion lleol gefnogi\u2019r gweithgaredd hwn. Roedd hyn yn cynnwys cysylltu a\u0302\u2019r Academi ALPHA ym Mhrifysgol Bangor, rhan o rwydwaith a ariannwyd gan Lywodraeth Cymru o Academi\u0308au Dysgu Dwys a gyda Phartneriaeth Ymchwil a Chipolwg Prifysgol Glyndw\u0302r Wrecsam."}, {"text_idx": "#000049", "text": "Yr ysgogwr ar gyfer y gwaith hwn oedd cyfle cyllid gan y Sefydliad Cenedlaethol dros Ymchwil Iechyd a Gofal i ddatblygu Cydfenter Ymchwil Penderfynyddion Iechyd o fewn cyngor lleol. Yn anffodus, roedd ein cais yn aflwyddiannus, ond roedd y broses o\u2019i baratoi yn ddefnyddiol iawn ar gyfer creu cysylltiadau newydd ac egluro ein cryfderau a chyfleoedd ar gyfer gwelliannau fel rhanbarth."}, {"text_idx": "#000050", "text": "Yn 2021-22 roeddem wedi parhau i gwrdd a\u0302 llawer o bobl a chreu cysylltiadau i helpu i rannu syniadau newydd ac arferion da ar draws y rhanbarth a thu hwnt. Roedd hyn yn cynnwys cyfle i gyflwyno ein gwaith yng Nghynhadledd Iechyd a Gofal Gwledig Cymru a siarad gyda myfyrwyr ar gwrs Polisi Gofal Cymdeithasol Prifysgol Bangor. Rydym hefyd yn darparu cyngor ar ganllawiau Defnyddio tystiolaeth i lywio gwelliant a baratowyd fel rhan o\u2019r fframwaith perfformiad a gwella newydd ar gyfer gwasanaethau cymdeithasol."}, {"text_idx": "#000051", "text": "Roeddem wedi parhau i ddatblygu ein tudalennau gwe gan gynnwys llwybrau ymchwil, arloesi a gwella, casglu syniadau da a chronfa ddata ymgysylltu. Eleni, roedd yna 475 o ymweliadau a\u0302 thudalen hafan y ganolfan ac roedd 1,600 o ymweliadau a\u0302 thudalen unigryw gwaith Asesiad o Anghenion y Boblogaeth."}, {"text_idx": "#000052", "text": "Roeddem wedi rhannu 6 newyddlen yn ystod y flwyddyn yn llawn gwybodaeth am weithgareddau ymchwil, arloesi a gwelliant ac roedd nifer y tanysgrifwyr wedi cynyddu i 150."}, {"text_idx": "#000053", "text": "Yn ystod y flwyddyn, roedd dilynwyr ar ein cyfrifon Twitter wedi cynyddu 122, roedd argraffiadau wedi cynyddu dros 36,000, clicio ar ddolen wedi cynyddu 104, aildrydar 161 a hoffi wedi cynyddu 135. Mae\u2019r cyfrifon Twitter wedi eu defnyddio i rannu syniadau da, prosiectau parhaus, arloesi ar draws y DU, digwyddiadau perthnasol a negeseuon trydar byw o gynadleddau. Maent hefyd wedi eu defnyddio i hybu\u2019r gefnogaeth y gall ein ti\u0302m a sefydliadau eraill ei chynnig, i helpu gyda phrosiectau iechyd a gofal cymdeithasol yng Ngogledd Cymru."}, {"text_idx": "#000054", "text": "Roedd ein cynnydd mwyaf mewn dilynwyr yn ystod Mai 2021 ble roedd yna lawer o ymgysylltu gyda\u2019r straeon a rannwyd fel rhan o wythnos dementia. Ym mis Mai 2021 roeddem hefyd yn rhan o feddiannu\u2019r cyfryngau cymdeithasol gan Mencap i rannu\u2019r canfyddiadau o\u2019u prosiect hanes llafar \u2018Ein Rhwydweithiau Cymdeithasol\u2019 am bobl ag anableddau dysgu a\u2019u cyfeillgarwch a pherthynas rhamantaidd."}, {"text_idx": "#000055", "text": "Gwella sut yr ydym yn defnyddio data, cipolwg a gwybodaeth ar draws y rhanbarth i nodi ble mae angen newid. Bydd y gwaith hwn yn adeiladu ar y gwersi a ddysgwyd o\u2019r Asesiad o Anghenion Poblogaeth a gwella systemau ar gyfer casglu, dadansoddi a chyflwyno data am anghenion, deilliannau a phrofiadau pobl sy\u2019n derbyn gofal a chefnogaeth. Gwella sut yr ydym yn cydlynu ymgysylltu drwy ddatblygu rhwydwaith strategol rhanbarthol a gefnogir gan ein cronfa ddata ymgysylltu ar-lein. Nod y rhwydwaith hwn fydd gwella sut yr ydym yn casglu, dadansoddi a defnyddio canfyddiadau o weithgareddau ymgysylltu fel bod y gwaith yn cael mwy o effaith.Gwella mynediad i dystiolaeth drwy waith y Llyfrgellydd Arbenigol a chydweithio gyda Gofal Cymdeithasol Cymru a\u2019r rhaglen Datblygu Ymarferion sy\u2019n cael eu gwella gan Dystiolaeth.Galluogi arloesi drwy weithio\u2019n agos gyda Bwrdd Iechyd Prifysgol Betsi Cadwaladr (BIPBC) a datblygu cysylltiadau gyda chyrff cenedlaethol fel Hwb Gwyddorau Bywyd Cymru, Gwella Cymru, Canolfan Ragoriaeth Menter Ymchwil Busnesau Bach, Comisiwn Bevan a Thechnoleg Iechyd Cymru.Darparu cefnogaeth a dylunio, comisiynu a chynnal gwerthusiadau cadarn i nodi beth sy\u2019n gweithio. Bydd yr haen hon yn gweithio\u2019n agos gyda\u2019r Gronfa Integreiddio Rhanbarthol i sicrhau bod prif ganfyddiadau yn cael eu nodi, rhannu a\u2019u graddio fel bo\u2019n briodol. Hybu beth sy\u2019n gweithio drwy ychwanegu at y \u2018casgliad o syniadau da\u2019 ar-lein fel adnodd i rannu beth sy\u2019n gweithio\u2019n dda ar draws Gogledd Cymru a hybu drwy ein gwefan, cyfryngau cymdeithasol a rhestr bostio."}, {"text_idx": "#000057", "text": "Efallai na fydd y ffeil hon yn hygyrch"}, {"text_idx": "#000058", "text": "Dewch o hyd i Gartrefi Gofal yng Nghymru sy\u2019n diwallu\u2019ch anghenionchi.Canolbwynt ar anabledd a salwchYN EISIAU: Cynrychiolwyr GofalwyrGofalwyr ifanc sy\u2019n gofalu am oedolion a\u0302 phroblemau iechyd meddwlPlant nad ydyn nhw\u2019n mynd i\u2019r ysgolCynhwysiant Digidol"}, {"text_idx": "#000060", "text": "Canolbwynt ar anabledd a salwch"}]